  Майя Бывальцева 27-тӥ тулыспалэ Удмуртиын куазь воштӥськоз - элькунамы лымыё но тӧло куазь лыктэ. Со сярысь улосвыл Гидрометцентрлэн пресс-службаез ивортӥз. Ӵуказе Удмуртие Уйпал Атлантикаысь циклон вуоз, куазь лымыё но тӧло луоз. Сюресъёс вылэ лымы пуктоз. Температура ӝутскоз. Вуоно уйин -15…-20, ӵуказе нуназе -8…-13 градус луоз Удмуртиысь Гидрометцентрлэн пресс-службаез28-тӥ тулыспалэ лымы но тӧл лапкомозы, дырын-дырын гинэ лымы усёз. Уйин температура -17…-22, уйпал ёросъёсын -25 градусозь лэзькоз, нуназе -12…-17 градус луоз. Тулыслэн нырысетӥ нуналаз уйин -21…-26, нуназе -10…-15 градус возиськоз. Шӧдскымон лымыяны кулэ ӧвӧл. Нырысь-валысь чакланъёсъя, 2-тӥ южтолэзе Удмуртие нош ик циклон вуоз, лымыялоз, температура ӝутскыны кутскоз.  Тегъёс: Ижкар Гидрометцентр Удмуртия куазь лымы  